Peter Haber (Historiker)
Dr Peter Haber (* 15. Jänner 1964 z Basel; † 28. April 2013) isch e Schwyzer Hischtoriker un Privatdozänt fir Allgmaini Gschicht vu dr Neizyt an dr Universitet Basel gsii.

Läben un Forschig
Dr Haber het an dr Universitete Basel un Friburg Allgmaini Gschicht, Schwyzer Gschicht, Soziologi, Philosophi un Staatsrächt studiert. Z Basel isch er anne 2005 mit ere Arbet iber ungarisch-jidischi Gschicht promoviert wore. Do het er sich au habilitiert zum Thema «Geschichtswissenschaft und digitale Medien». An dr Universitet Bärn het er e Zuesatzuusbildig in Archiv- un Informationswisseschaft absolviert.

Zämme mit em Schwyzer Hischtoriker Jan Hodel het er anne 1998 d Websyte hist.net grindet, e internationali Plattform zum Thema «Gschichtswisseschaften im digitale Zytalter».

Syt 1999 het er an dr Universitete Basel un Lozärn unterrichtet, ab 2004 ísch er Fachredaktor vu H-Soz-u-Kult gsii.

Im Ramme vun eme Forschigsprojäkt vu 2007 bis 2011 het sich dr Haber zämme mit em Hodel mit dr Bedytig vu dr Wikipedia fir d Gschichtswisseschafte bscheftigt. Derzue het er di historisch Fundierig vum Sälbschtverständinis vu dr Wikipedia as Noofolger vu dr Bibliothek vu Alexandria un dr Encyclopédie ou Dictionnaire raisonné des sciences, des arts et des métiers untersuecht.

Im Summersemeschter 2010 isch dr Haber Gaschtprofässer fir Gschicht, Didaktik un digitali Medien an dr Universitet Wien gsii.

Dr Peter Haber isch am 28. April 2013 noch ere lange, schwäre Chranket gstorbe.

Zitat

Schrifte 
Monografie
Das Existenzmaximum. Grundlagen für eine zukunftsfähige Schweiz. Werd-Verlag, Zürich 1997, ISBN 3-85932-212-5 (mit Anna Sax, Daniel Wiener).
Die Anfänge des Zionismus in Ungarn (1897–1904). Böhlau, Köln u. a. 2001, ISBN 3-412-10001-3.
Zwischen jüdischer Tradition und Wissenschaft. Der ungarische Orientalist Ignác Goldziher (1850–1921). Böhlau, Köln u. a. 2006, ISBN 978-3-412-32505-3 (Dissertation).
Jüdische Identität und Nation. Fallbeispiele aus Mitteleuropa. Böhlau, Köln u. a. 2006, ISBN 3-412-25605-6 (mit Erik Petry, Daniel Wildmann).
Digital Past. Geschichtswissenschaft im digitalen Zeitalter. Oldenbourg, München 2011, ISBN 978-3-486-70704-5.

Rusgeberschafte
Budapest. Jüdisches Städtebild. Jüdischer Verlag, Frankfurt am Main 1999, ISBN 3-633-54159-4.
Computergeschichte Schweiz – eine Bestandsaufnahme. Chronos, Zürich 2009, ISBN 978-3-0340-0985-0.

Fueßnote

Weblink 

 Peter Haber uf dr Websyte vum Departement Gschicht vu dr Universitet Basel
 Peter Haber uf hist.net
 

Historiker
Gschichtsschriibig
Hochschuellehrer z Basel
Schwiizer
Maa